מויזס קאופמן

מויזס קאופמן או מויסס קאופמן (בספרדית : Moisés Kaufman, נולד ב-21 בנובמבר 1963 בקראקס, ונצואלה) הוא מחזאי ובמאי יהודי אמריקאי, יליד ונצואלה, מייסד "מיזם התיאטרון הטקטוני" בניו יורק.
יחד עם חברי להקת "מיזם התיאטרון הטקטוני", הוא נודע במיוחד בכתיבתו ובהפקתו של "מיזם לאראמי" (2000), כמו כן במחזות שכתב, ובהם, Gross Indecency: The Three Trials of Oscar Wilde ו-"33 Variations"  ("33 וריאציות").

קורות חיים
קאופמן נולד בשנת 1963 בקראקס בוונצואלה כבן למשפחה של יהודים אורתודוקסים דתיים ששורשיהם ברומניה ואוקראינה. אביו, חוסה קאופמן , ניצול שואה מטרנסניסטריה) ואמו - דורה לבית אקרמן - ילידת ונצואלה, בת למשפחה שהיגרה מקייב. הוא למד בישיבה ובעת חופשות המשפחה בניו יורק נחשף לתרבות שמחוץ לעולם היהדות הדתית. בעת פסטיבל תיאטרון בקראקס התוודע למחזות אוונגרד כולל לתרומותיהם של פיטר ברוק ("מלך אובו"), טדאוש קנטור, פינה באוש ויז'י גרוטובסקי (תיאטרון המעבדה "אקרופוליס"").
תחילה בשנת 1985 סיים קאופמן תואר ראשון במנהל עסקים באוניברסיטה מטרופוליטנה בקראקס. אולם אחר כך עשה תפנית והצטרף ללהקת תיאטרון ניסיוני - תיאטרון תספיס, תחת ניהולו של פרננדו איבוסקי.
בשנת 1987 בגיל 24 היגר לניו יורק ולמד במכללה ואחר כך למד בימוי בבית הספר טיש לאמנויות של אוניברסיטת ניו יורק ועבד בתיאטרון האוניברסיטאי הניסיוני וינג. קאופמן גילה בגיל 11 את נטייתו החד-מינית ועבר מאוחר יותר תהליך של יציאה מהארון. הוריו התוודעו לכך תוך כדי חשיפה לעבודתו התיאטרונית והביעו תמיכה בו והערכה לדרכו האמנותית.
הוא מגדיר את עצמו כ"ונצואלי (או "לטינו"), יהודי, הומוסקסואל, תושב ניו יורק, ס"ך כל תרבויותי. אינני יכול לכתוב מבלי להכיל בכך את כל מה שהנני".
בשנת 1991 יחד עם הבן זוג שלו, ג'פרי להוסט, הקים את מיזם התיאטרון הטקטוני.
בשנת 2002 כתב והפיק יחד עם חברי להקתו "מיזם תיאטרון הטקטוני" את ההצגה "מיזם לאראמי" המבוססת על ראיונות מקיפים עם תושבים ופרשנים במדינת ויומינג ובסביבתה שהיו מעורבים באירועים שלאחר רציחת הסטונדט ההומוסקסואל מתיו שפרד ביישוב לאראמי, יומינג.

בשנת 2004 ביים קאופמן הפקה של המחזה של דאג רייט I Am My Own Wife (אני אשת עצמי) שהייתה מועמדת לפרס טוני בקטגוריית הבימוי הטוב ביותר של מחזה.
בשנת 2016 הוענקה לו המדליה הלאומית לאמנויות של ארצות הברית בנוכחות הנשיא ברק אובמה .

חייו הפרטיים
משנות ה-1980 נמצא קאופמן בקשר זוגי עם הסופר והמפיק ג'פרי להוסט. הם התחתנו רשמית בשנת 2014.

פרסים ואותות הוקרה
1997 - פרס ג'ו אייץ קלוויי למצוינות בתחום הבימוי
2002 - מלגת גוגנהיים - על "מיזם לאראמי".
2008 - פרס שטיינברג - ATCA למחזה החדש הטוב ביותר - על המחזה "33 וריאציות"
פרס חוג מבקרי התיאטרון החיצוניים
פרס התקשורת של הליגה ההומו-לסבית נגד השמצה (GLAAD Media)
 Drama Desk Award
 פרס לוסיל לורטל
פרס הומניטס - להפקות טלוויזיה
פרס ה- Casa del Artista מוונצואלה
2016 - המדליה הלאומית לאמנויות של ארצות הברית

מחזות
1997 Gross Indecency: The Three Trials of Oscar Wilde (הפקרות בוטה - שלושת המשפטים של אוסקר ויילד)
מחזה בסגנון תיעודי על משפטיו וענישתו של אוסקר ויילד
2000 - The Laramie Project יחד עם להקת מיזם התיאטרון הטקטוני - פורסם ב-2001, הופק כסרט טלוויזיה ב-2002
2007 - 33 Variations  (33 וריאציות) - מועמדות לפרס טוני למחזה הטוב ביותר
2009 - The Laramie Project: Ten Years Later. - יחד עם להקת מיזם התיאטרון הטקטוני
2018 - The Album האלבום" - יחד עם חברי להקתו - מחזה מבוסס על אלבום הצילומים "הקר" הכולל תמונות של קצינים גרמנים מבלים בסמוך לאושוויץ

2019 - העיבוד Carmen: An Afro-Cuban Jazz Musical יחד עם אדוארד מצ'אדו, ועיבוד ז'אזי מאת ארטורו פאריל, לפי האופרה כרמן מאת ז'ורז' ביזה

בתרגום לעברית
2012 - "33 וריאציות" - בתיאטרון בית לסין, בתרגום מאת שלמה מושקוביץ ובבימויו של משה קפטן, עם יונה אליאן קשת, יצחק חזקיה ואחרים

מחזות בבימויו
  Bengal Tiger at the Baghdad Zoo  מאת ג'וזף רג'יב - עם רובין ויליאמס
  Puss in Boots (El Gato con Botas) (החתול במגפיים)
  - 33 וריאציות - עם ג'יין פונדה בתפקיד מוזיקולוגית המתחקה באובססיביות אחרי התעלומה העומדת מאחורי 33 הווריאציות שכתב לודוויג ואן בטהובן לפי ואלס מאת אנטון דיאבלי - 5 מועמדויות לפרס טוני
 מקבת' -מאת ויליאם שייקספיר - בתיאטרון הציבורי של ניו יורק - במסגרת המופעי "שייקספיר בפראק" עם לייב שרייבר
 Lady Windermere's Fan" -מניפתה של ליידי וינדרמיר - מאת אוסקר ויילד
 This Is How It Goes מאת ניל לביוט
 Into The Woods - אל תוך היער (מחזמר) - מאת סטיבן סונדהיים וג'יימס לאפין
 כיתת אמן -  Master Class  - עם ריטה מורנו
 One Arm ("גידם") מאת טנסי ויליאמס
 I Am My Own Wife:Studies for a Play About Charlotte von Mahlsdorf 2004" (אני אשת עצמי:תחקירים לצורך כתיבת מחזה על שרלוטה פון מאהלסדורף) - מועמדות לפרס טוני לבימוי - מחזה על אישה טרנסג'נדרית בימי השלטון הנאצי ואחר כך בימי המשטר הקומוניסטי במזרח גרמניה
 2000 - Laramie Project  מיזם לאראמי (2000)
  Gross Indecency: The Three Trials of Oscar Wilde  - הפקרות בוטה: שלושת המשפטים של אוסקר ויילד
 Marlow's Eye - העין של מרלו - מאת נעמי איזוקה
 'The Nest (הקן) (Das Nest) מאת פרנץ קסוור קרץ
 Women in Beckett" - הנשים של בקט
 Machinal - מאכינל מאת סופי טרדוול
 Coxinga", (קוקסינגה) מאת נעמי איזוקה
 The Nightingale (הזמיר) - מחזמר מאת סטיבן סלייטר ודאנקן שיק לפי אגדה של הנס כריסטיאן אנדרסן
 The Heiress - היורשת - גרסה של מחזה מאת רות ואוגוסטוס גץ- לפי הרומן כיכר וושינגטון מאת הנרי ג'יימס - עם ג'סיקה צ'סטיין
 Torch Song Trilogy - סיפור אהבה בשלושה פרקים מאת הרווי פיירשטיין

אופרות בבימויו
2010 - Puss in boots (החתול במגפיים) מאת שווייה מונטסלוואג'ה בהשתתפות בובות ושחקנים.

פילמוגרפיה
סרטים לטלוויזיה
  The Laramie Project סרט (2002) - 2 מועמדויות לפרס אמי
  The L Word  - סדרת טלוויזיה, ב־2 פרקים (2006)

ספרים
2018 Moment Work: Tectonic Theater Project's Process of Devising Theater. - יחד עם ברברה פיטס וחברים אחרים של מיזם התיאטרון הטקטוני
- על השיטה הקולבורטיבית של קאופמן והלהקה

קישורים חיצוניים
 IMDb


 כתבה בJewish Standard
Curt Schleier How Moises Kaufman Went From a Yeshiva to Directing a Harvey Ferstein Classic, 8.11.2018
 כתבה בחדשות NBC
Raul A.Reyes - NBC News - Legendary Playwright Moisés Kaufman Talks about Art, LGBTQ Activism 26 0ct.2016
 2005 Rich Brown - A Copulation of Form and Content, Muse Project
 Trudy Ring in Advocate 22.9.201610Things to Know About Moisés Kaufman'' 

הערות שוליים

קטגוריה:במאי תיאטרון יהודים אמריקאים
קטגוריה:מחזאים יהודים אמריקאים
קטגוריה:מנהלי תיאטראות
קטגוריה:יהודים ונצואלים
קטגוריה:להט"בים יהודים אמריקאים
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא יהודי-רומני
קטגוריה:מהגרים מוונצואלה לארצות הברית
קטגוריה:אמריקאים ממוצא ונצואלי
קטגוריה:אמריקאים שנולדו ב-1963
קטגוריה:זוכי המדליה הלאומית לאמנויות